**Publiskās Sarunu Procedūras**

**„Fizisko personu datu aizsardzības speciālista pakalpojumu sniegšana”**

**(identifikācijas Nr.DŪ-2018/6)**

**NOLIKUMS**

1. **Vispārīgā informācija**
	1. Iepirkuma identifikācijas numurs: **DŪ-2018/6.**
	2. Pasūtītājs:sabiedrība ar ierobežotu atbildību „Daugavpils ūdens”, reģistrācijas Nr.41503002432, Ūdensvada iela 3, Daugavpils, Latvijas Republika, LV-5401.
	3. Kontaktpersona:iepirkumu speciālists Elvīra Grabovska, tālrunis 654 07512, fakss 654 25547, e-pasts kontakti@daugavpils.udens.lv.
	4. Pasūtītāja prasībām atbilstošo piedāvājumu izvēles kritērijs: **zemākā cena**.
	5. Pretendents nav tiesīgs iesniegt piedāvājuma variantus.
	6. Piedāvājuma nodrošinājums **nav** paredzēts.
	7. Līguma izpildes garantija **nav** paredzēta.
2. **Informācija attiecībā uz iepirkuma procedūras rezultātā noslēdzamā tiesiskā darījuma būtiskām sastāvdaļām**
	1. **Iepirkuma priekšmets**:fizisko personu datu aizsardzības speciālista pakalpojumu sniegšanasaskaņā ar Tehniskās specifikācijas (**1.pielikums**), šī nolikuma un iepirkuma līguma **(5.pielikums)** prasībām.

**CPV kodi:**

**72000000-5** IT pakalpojumi konsultēšana, programmatūras izstrāde, internets un atbalsts.

**72300000-8** Datu pakalpojumi.

**72310000-1** Datu apstrādes pakalpojumi.

* 1. Iepirkuma priekšmets netiek sadalīts daļās.
	2. Paredzamā līgumcena – **EUR 16 000,00 bez PVN.**
	3. Pretendents iesniedz piedāvājumu par visu iepirkuma priekšmetu.
1. **Informācija par iepirkumu:**
	1. Informāciju par iepirkumu pasūtītājs publicē savā mājas lapā internetā [www.daugavpils.udens.lv](http://www.daugavpils.udens.lv) – informatīvajā daļā, sadaļā “Iepirkumi un mantas atsavināšana”, kā arī Daugavpils pašvaldības mājas lapā internetā [www.daugavpils.lv](http://www.daugavpils.lv)
	2. **Ieinteresēto piegādātāju pienākums ir pastāvīgi sekot līdzi aktuālajai informācijai minētajās mājas lapās par konkrēto iepirkumu.** Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
2. **Piedāvājumu iesniegšanas kārtība**
	1. Piedāvājumi jāiesniedz personīgi vai nosūtot pa pastu.
	2. Iesniegšanas vieta – SIA „Daugavpils ūdens” pārvaldes ēkas 107.kab., Ūdensvada iela 3, Daugavpils, Latvijas Republika, LV-5401.
	3. Pasta sūtījumam jābūt nogādātam 4.2.punktā norādītajā adresē līdz 4.4.punktā noteiktajam termiņam un par to pilnu atbildību uzņemas iesniedzējs.
	4. **Piedāvājuma iesniegšanas termiņš – 2018.gada 18.maijā plkst. 10:30.**
	5. Iesniegto piedāvājumu atvēršana notiks **2018.gada18.maijā plkst. 10:30** Ūdensvada ielā 3, Daugavpilī, SIA „Daugavpils ūdens” pārvaldes ēkas sanāksmju zālē. Iesniegto piedāvājumu atvēršana ir atklāta.
	6. Piedāvājums, kas iesniegts pēc minētā termiņa, netiks izskatīts un neatvērts tiks atdots vai nosūtīts atpakaļ Pretendentam .
	7. Piedāvājumu vērtēšanu un lēmumu pieņemšanu komisija veic slēgtā sēdē.
	8. Pretendenta iesniegtais piedāvājums nozīmē pilnīgu šīs iepirkuma procedūras nolikuma noteikumu pieņemšanu un atbildību par to izpildi.
	9. Piedāvājuma derīguma termiņš – **30 dienas** no piedāvājumu iesniegšanas termiņa beigām (nolikuma 4.4. punkts).

# Piedāvājumu noformēšana:

* 1. Piedāvājums jāiesniedz slēgtā un aizzīmogotā iepakojumā (aploksnē). Uz iepakojuma jānorāda:

**SIA “Daugavpils ūdens”**

**Ūdensvada iela 3, Daugavpils, Latvija, LV-5401**

**Piedāvājums iepirkuma procedūrai**

**“Fizisko personu datu aizsardzības speciālista pakalpojumu sniegšana”**

**Iepirkuma identifikācijas Nr. DŪ-2018/6**

**Neatvērt līdz 2018.gada \_\_.\_\_\_\_\_\_\_\_\_ plkst. \_\_:\_\_**

***<Pretendenta nosaukums, juridiskā adrese un reģistrācijas numurs, kontaktpersona, tālrunis>***

* 1. Piedāvājuma sākumā pēc titullapas jābūt piedāvājuma satura rādītājam, aiz kura seko visi pārējie piedāvājumā iekļaujamie dokumenti.
	2. Piedāvājumā iekļautajiem dokumentiem, kā arī kopijām un tulkojumiem jābūt noformētiem atbilstoši spēkā esošo dokumentu izstrādāšanas un noformēšanas kārtību regulējošo normatīvo aktu prasībām.
	3. Piedāvājums jāsagatavo latviešu valodā, drukātā veidā, vienā eksemplārā. Piedāvājumā iekļautos dokumentus var iesniegt citā valodā. Šādā gadījumā dokumentiem jāpievieno tulkojums latviešu valodā ar apliecinājumu par tulkojuma pareizību. Pretējā gadījumā komisija ir tiesīga noraidīt pretendenta piedāvājumu.
	4. Visiem piedāvājumā iekļautajiem dokumentiem (izņemot piedāvājuma nodrošinājumu, ja tāds ir paredzēts) jābūt caurauklotiem un apzīmogotiem tā, lai tos nebūtu iespējams atdalīt, visām lapām jābūt sanumurētām.
	5. Pretendents iesniedz parakstītu piedāvājumu. Piedāvājumu paraksta pretendenta amatpersona, kuras pārstāvības tiesības ir reģistrētas normatīvajos aktos noteiktajā kārtībā, vai pilnvarotā persona, pievienojot attiecīgās pilnvaras oriģinālu.
	6. Pretendentu iesniegtie dokumenti pēc iepirkuma pabeigšanas netiek atdoti atpakaļ (izņemot piedāvājuma nodrošinājumu, ja tāds ir paredzēts).

# Prasības pretendentam:

* 1. Pretendentu kvalifikācijas prasības ir obligātas visiem pretendentiem, kas vēlas iegūt tiesības noslēgt iepirkuma līgumu.
	2. Pretendents ir piegādātājs, kurš ir iesniedzis piedāvājumu. Piegādātājs var būt fiziska vai juridiska persona, šādu personu apvienība jebkurā to kombinācijā.
	3. Pretendents ir reģistrēts normatīvajos aktos noteiktajā kārtībā komercreģistrā vai līdzvērtīgā reģistrā ārvalstīs, licencēts vai sertificēts atbilstoši attiecīgās valsts normatīvo aktu prasībām un ir tiesīgs sniegt Pasūtītājam nepieciešamo pakalpojumu Latvijas Republikā. Personu apvienībai, attiecībā uz kuru pieņemts lēmums slēgt iepirkuma līgumu, līdz tās slēgšanas brīdim obligāti jāreģistrējas kā pilnsabiedrībai vai līgumsabiedrībai Latvijas Republikas normatīvajos aktos noteiktajā kārtībā.
	4. Attiecībā uz pretendentu nepastāv Sabiedrisko pakalpojumu sniedzēju iepirkumu likuma 48.panta pirmajā daļā minētie izslēgšanas nosacījumi.
	5. Pretendents nodrošina darba uzdevumu izpildei atbilstošus speciālistus un darbiniekus, kuram (-iem) saskaņā ar Fizisko personu datu aizsardzības likumu iegūts personas datu aizsardzības speciālista statuss (Datu valsts inspekcijas izdota derīga apliecība), lai kvalitatīvi un noteiktajā termiņā pilnībā izpildītu paredzamo līgumu.

# Iesniedzamie dokumenti:

* 1. Pieteikums saskaņā ar nolikumam pievienoto veidni (**2.pielikums**).
	2. Finanšu piedāvājums saskaņā ar pasūtītāja izstrādātajām vadlīnijām un finanšu piedāvājuma veidni **(3.pielikums)**.
	3. Detalizēts darba izpildes laika grafiks, atbilstoši Tehniskās specifikācijas dotajam darba uzdevumam.
	4. Uzņēmumu reģistra izsniegts dokuments ar norādi uz pretendenta piedāvājumu parakstījušās personas tiesībām (pilnvaru) pārstāvēt pretendentu, pilnvaras oriģināls, ja pretendenta piedāvājumu paraksta pilnvarota persona.
	5. Ja pretendents ir piegādātāju apvienība, tad apliecinājums, ka gadījumā, ja attiecībā uz to pieņemts lēmums slēgt iepirkuma līgumu, tas pirms tās noslēgšanas reģistrēsies kā pilnsabiedrība vai līgumsabiedrība Latvijas Republikas normatīvajos aktos noteiktajā kārtībā. Ja 10 (desmit) darba dienu laikā no pasūtītāja aicinājuma izsniegšanas pilnsabiedrība vai līgumsabiedrība netiek reģistrēta, pretendents (piegādātāju apvienības) tiek izslēgts no tālākas dalības iepirkuma procedūrā.
	6. Gadījumā, ja Pretendents ir fiziskā persona, tad jāiesniedz Valsts ieņēmumu dienesta izsniegta nodokļa maksātāja reģistrācijas apliecības kopija.
	7. Informācija par speciālistiem saskaņā ar nolikumam pievienoto veidni (**4.pielikums**), kurai pievienota speciālistu kvalifikācijas dokumentu (t.sk. izglītības un sertifikāta) kopijas.
	8. Pretendentam, kuram būtu piešķiramas līguma slēgšanas tiesības, 10 dienu laikā no iepirkuma komisijas pieprasījuma nosūtīšanas dienas jāiesniedz kompetentu institūciju izsniegtās izziņas par to, ka attiecībā uz pretendentu nepastāv Sabiedrisko pakalpojumu sniedzēju iepirkumu likuma 48.panta pirmajā daļā minētie izslēgšanas nosacījumi. Ja pretendents noteiktajā termiņā neiesniedz minētas izziņas iepirkumu komisijai, tas tiek izslēgts no tālākas dalības iepirkuma procedūrā. Komisijai ir tiesības nepieprasīt minētās izziņas, ja tā pati ātri un sekmīgi var pārliecināties par izslēgšanas nosacījumu neesamību Elektronisko iepirkumu sistēmā (EIS).
1. **Iepirkuma līgums**
	1. Iepirkuma rezultātā paredzēts noslēgt iepirkuma līgumu saskaņā ar tā projektu, kurš pievienots nolikuma **5.pielikumā,** ar pretendentu, kurš būs piedāvājis zemāko cenu.
	2. Iepirkuma līguma termiņš – 12 mēneši.
	3. Uzvarējušajam pretendentam iepirkuma līgums jāparaksta pēc adreses **Ūdensvada ielā 3, Daugavpilī, Latvijā** 5 (piecu) dienu laikā no pasūtītāja nosūtītā uzaicinājuma parakstīt iepirkuma līgumu izsūtīšanas dienas. Ja norādītajā termiņā uzvarētājs neparaksta iepirkuma līgumu, tas tiek izslēgts no dalības iepirkuma procedūrā. Tādā gadījumā iepirkuma līgums tiek piedāvāts noslēgšanai nākamajam pretendentam saskaņā ar iepirkuma komisijas veikto piedāvājumu cenu salīdzinājumu.
2. **Piedāvājumu vērtēšana un izvēle**
	1. Piedāvājumu vērtēšanas laikā komisija pārbauda pretendentu atbilstību noteiktajām pretendentu kvalifikācijas prasībām, kā arī pārbauda piedāvājuma atbilstību nolikuma prasībām. Vērtējot pretendenta piedāvājumu, pasūtītājs pārbauda tajā esošas informācijas atbilstību pasūtītāja izvirzītajām prasībām. Neatbilstoši piedāvājumi tiek noraidīti.
	2. Pretendentu piedāvājumu pārbaudes laikā komisija noskaidro pretendenta kompetenci un atbilstību paredzamā iepirkuma līguma izpildes prasībām, pēc 7.punktā noteiktajiem dokumentiem, kā arī no publiskajā apritē esošās pasūtītāja iegūtās informācijas.
	3. Ja pretendenta piedāvājums neatbilst kādai pasūtītāja izvirzītajai prasībai, komisija tā piedāvājumu tālāk neizskata un pretendentu izslēdz no turpmākās dalības iepirkumā.
	4. Ja pretendenta piedāvājums skaidri, viennozīmīgi un nepārprotami neatspoguļo izvirzīto prasību izpildi, komisija šo piedāvājumu noraida un tālāk neizskata.
	5. Piedāvājumu vērtēšanas laikā komisija pārbauda, vai piedāvājumos nav aritmētiskas kļūdas. Ja kļūdas tiek konstatētas, komisija tās izlabo.
	6. Pasūtītājs izvēlas piedāvājumu ar finanšu piedāvājumā norādīto **viszemāko cenu** (EUR bez PVN) no piedāvājumiem, kas atbilst nolikuma un tehniskās specifikācijas prasībām.
3. .**Pretendenta pienākumi un tiesības**
	1. Pienākums iepirkuma komisijas noteiktajā termiņā sniegt atbildes uz iepirkuma komisijas pieprasījumiem par papildus informāciju.
	2. Pienākums segt visas un jebkuras izmaksas, kas saistītas ar piedāvājumu sagatavošanu un iesniegšanu neatkarīgi no iepirkuma rezultāta.
	3. Tiesības pirms piedāvājumu iesniegšanas termiņa beigām grozīt vai atsaukt iesniegto piedāvājumu.
	4. Tiesības ne vēlāk kā 6 (sešas) darba dienas pirms piedāvājumu iesniegšanas termiņa beigām pieprasīt iepirkuma komisijai papildus informāciju par iepirkuma procedūras norises kārtību un iepirkuma priekšmetu.
	5. Tiesības apstrīdēt iepirkuma komisijas lēmumu par iepirkuma līguma slēgšanas tiesību piešķiršanu, sūdzību iesniedzot SIA “Daugavpils ūdens” 5 dienu laikā no lēmuma publicēšanas dienas SIA “Daugavpils ūdens” mājas lapā internetā, kur izvietota informācija par iepirkumu.
4. **Pasūtītāja pienākumi un tiesības**
	1. Pienākums nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
	2. Tiesības pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, kā arī lūgt, lai pretendents izskaidro dokumentus, kas iesniegti komisijai.
	3. Tiesības labot pretendenta piedāvājumā esošās aritmētiskās vai pārrakstīšanas kļūdas, pārbaudot tajā iekļautos aprēķinus. Par aritmētisko vai pārrakstīšanas kļūdu labojumiem informē pretendentu. Par aritmētisko kļūdu tiek uzskatīta tāda neatbilstība, kas radusies pretendenta aprēķinos aritmētisku darbību rezultātā un kuru ir iespējams labot pareizi piemērojot uz konkrētām aritmētiskām darbībām attiecināmos noteikumus. Par pārrakstīšanas kļūdu tiek uzskatīta nolikuma prasībām neatbilstoša norāde uz preces vai pakalpojuma apjomu skaitliskā izteiksmē, ja tas nerada sekas pretendenta saistību izpildes nodrošinājuma ziņā. Komisijai tāpat ir tiesības uzskatīt par pārrakstīšanas kļūdu un neņemt vērā tādus pretendenta piedāvājumā ietverto vienību izcenojumus, kā arī citas pozīcijas, ja tie saskaņā ar noslēdzamā tiesiskā darījuma noteikumiem netiek prasītas vai citādi paredzētas. Komisijai nav tiesību labot pretendenta piedāvājuma summu vai atsevišķus piedāvājumā ietverto vienību izcenojumus, kā arī citas pozīcijas, ja tie saskaņā ar noslēdzamā tiesiskā darījuma noteikumiem tiek uzskatīti par tā būtisko sastāvdaļu.
	4. Tiesības pieaicināt atzinumu sniegšanai neatkarīgus ekspertus ar padomdevēja tiesībām.
	5. Pasūtītājs ir tiesīgs pārtraukt iepirkumu un neslēgt iepirkuma līgumu, ja tam ir objektīvs pamatojums, piemēram, zuda nepieciešamība pēc iepirkuma priekšmeta, trūkst līdzekļu noslēdzamā līguma izpildei vai Pasūtītājs nav saņēmis kapitāla daļu turētāja atļauju attiecīga līguma segšanai.
	6. Tiesības izvēlēties nākamo piedāvājumu ar viszemāko cenu, ja izraudzītais pretendents nenoslēdz iepirkuma līgumu ar pasūtītāju tā norādītajā termiņā.
	7. Tiesības izdarīt grozījumus šajā iepirkuma procedūras nolikumā pirms piedāvājumu iesniegšanas termiņa beigām, publiskojot to saturu savā mājas lapā internetā [www.daugavpils.udens.lv](http://www.daugavpils.udens.lv) – informatīvajā daļā, sadaļā “Iepirkumi un mantas atsavināšana”, kā arī Daugavpils pašvaldības mājas lapā internetā [www.daugavpils.lv](http://www.daugavpils.lv)

**Pielikumā:**

1.pielikums – Tehniskā specifikācija uz 1 lapas;

2. pielikums – Pieteikuma dalībai iepirkuma procedūrā veidne uz 1 lapas;

3.pielikums – Finanšu piedāvājuma sagatavošanas vadlīnijas un Finanšu piedāvājuma veidne uz

2 lapām;

4.pielikums – Informācija par speciālistiem uz 1 lapas;

5.pielikums – Iepirkuma līguma projekts uz 5 lapām.

1.pielikums

**Tehniskā specifikācija**

# iepirkuma procedūras

**„Fizisko personu datu aizsardzības speciālista pakalpojumu sniegšana”**

**identifikācija Nr. DŪ-2018/6**

ietvaros

**Pakalpojums sevī ietver:**

Pretendents nodrošina ar fizisko personu datu aizsardzības speciālistu, kuram:

1. ir augstākā izglītība tiesību zinātņu, informācijas tehnoloģiju vai līdzīgā jomā;
2. saskaņā ar Fizisko personu datu aizsardzības likumu iegūts fizisko personas datu aizsardzības speciālista statuss (Datu valsts inspekcijas izdota derīga apliecība).

**Pretendents nodrošina zemāk uzskaitīto pakalpojumu sniegšanu, kas sadalīts posmos:**

1. *Pirmais posms “Sākotnējais audits”*:

Sākotnējais audits – personas datu apstrādes atbilstības novērtējums, atbilstoši Fizisko personu datu aizsardzības likumam, Eiropas Parlamenta un Padomes regulai (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) un citiem spēkā esošajiem normatīvajiem aktiem. Sākotnējais audits tiek veikts ne vēlāk kā 2 mēnešu laikā no līguma noslēgšanas dienas.

1. *Otrais posms “Personas datu apstrādes reģistrs”*:

Personas datu apstrāžu reģistra veidošana un uzturēšana, kurā tiek iekļauta spēkā esošajos normatīvajos aktos noteiktā nepieciešamā informācija. Personas datu apstrāžu reģistrs tiek izveidots ne vēlāk kā 2 mēnešu laikā no līguma noslēgšanas dienas.

1. *Trešais posms “Iekšējo normatīvo aktu izstrāde”*

Nepieciešamo iekšējo normatīvo aktu izstrāde fizisko personu datu apstrādes un aizsardzības jomā un pēc nepieciešamības esošo noteikumu uzlabošana atbilstoši spēkā esošo normatīvo aktu prasībām ne vēlāk kā 2 mēnešu laikā no līguma noslēgšanas dienas.

1. *Ceturtais posms “Ietekmes novērtējums”*:

Ietekmes novērtējums atbilstoši normatīvo aktu prasībām tiek veikts ne vēlāk kā 2 mēnešu laikā pēc sākotnējā audita pabeigšanas.

1. *Piektais posms “Pārējie fizisko personu datu aizsardzības speciālista pakalpojumi”*:
	1. Regulāri (vismaz vienu reizi mēnesī) uzraudzīt, kontrolēt un izvērtēt Pasūtītāja veikto fizisko personu datu apstrādi un aizsardzību atbilstoši spēkā esošo normatīvo aktu prasībām.
	2. Regulāri izvērtēt iekšējo normatīvo aktu atbilstību spēkā esošo normatīvo aktu prasībām un pēc nepieciešamības veikt atbilstošus grozījumus.
	3. Nodrošināt ar fizisko personu datu apstrādi saistīto jautājumu konsultāciju sniegšanu pēc Pasūtītāja pieprasījuma klātienē vai attālināti. Nepieciešamības gadījumā nodrošināt fizisko personu datu aizsardzības speciālista ierašanos pie Pasūtītāja ne vēlāk kā 24 stundu laikā pēc Pasūtītāja pieprasījuma.
	4. Nepārtraukti jāveic Pasūtītāja darbinieku apmācība un konsultēšana par personas datu apstrādes un aizsardzības jautājumiem.
	5. Ikgadējā pārskata sagatavošana atbilstoši spēkā esošo normatīvo aktu prasībām.
	6. Citu jautājumu, kas saistīti ar fizisko personu datu apstrādi un aizsardzību, risināšana.

2.pielikums

# Pieteikums dalībai iepirkuma procedūrā

„**Fizisko personu datu aizsardzības speciālista pakalpojumu sniegšana”**

**identifikācijas Nr. DŪ-2018/6**

###### \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (sastādīšanas vieta, datums)

###### Informācija par pretendentu:

nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

vienotais reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

e-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tālruņa numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

faksa numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

pretendenta pārstāvja

vārds, uzvārds, amats,

tā pilnvaras apliecinošs

dokuments \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ar šā pieteikuma iesniegšanu pretendents:

* piesakās piedalīties iepirkuma procedūrā „**Fizisko personu datu aizsardzības speciālista pakalpojumu sniegšana**” (iepirkuma identifikācijas Nr. DŪ-2018/6);
* apņemas ievērot iepirkuma procedūras nolikuma prasības un piekrīt visiem tā noteikumiem;
* pretendents (ja Pretendents ir fiziska vai juridiska persona), personālsabiedrība un visi personālsabiedrības biedri (ja Pretendents ir personālsabiedrība) vai visi personu apvienības dalībnieki (ja Pretendents ir personu apvienība) apliecina, ka attiecībā uz pretendentu nepastāv Sabiedrisko pakalpojumu sniedzēju iepirkumu likuma 48.panta pirmajā daļā minētie izslēgšanas nosacījumi.
* apliecina gatavību veikt tehniskajā specifikācijā minētos pakalpojumus par finanšu piedāvājumā norādītajām cenām;
* apliecina, ka pretendentam ir pietiekoša informācija par apstākļiem, kas varētu ietekmēt pakalpojumu izpildi un samaksas noteikšanu par to.
* apliecina, ka pretendenta saimnieciskā darbība nav apturēta vai pārtraukta, nav uzsākts process par pretendenta maksātnespēju vai bankrotu;
* atzīst sava piedāvājuma spēkā esamību līdz attiecīgā iepirkuma līguma noslēgšanai, bet ne ilgāk kā \_\_\_\_\_\_ <*pretendents* *norāda termiņu atbilstoši nolikuma prasībām*>;
* apliecina, ka piekrīt nolikumam pievienotā iepirkuma līguma projekta noteikumiem un ir gatavs līguma noslēgšanas tiesību piešķiršanas gadījumā noslēgt iepirkuma līgumu ar pasūtītāju saskaņā ar nolikumam pievienotā iepirkuma līguma projekta noteikumiem;
* garantē, ka visa tā piedāvājumā sniegtā informācija un ziņas ir patiesas;
* apliecina, ka piedāvājums izstrādāts neatkarīgi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pārstāvja amats, paraksts, atšifrējums)

3. pielikums

**FINANŠU PIEDĀVĀJUMA SAGATAVOŠANAS VADLĪNIJAS**

# iepirkuma procedūras

„**Fizisko personu datu aizsardzības speciālista pakalpojumu sniegšana”**

**identifikācija Nr. DŪ-2018/6**

**ietvaros**

**1.** Veidne, kas aizpildīta saskaņā ar šo prasīto informāciju, veido finanšu piedāvājumu.

**2.** Pretendentam ir jāsagatavo finanšu piedāvājums un jāaizpilda visas veidnē norādītās pozīcijas.

**3.** Neskatoties uz jebkādiem ierobežojumiem, ko var ietvert atsevišķu pozīciju vai šīs finanšu piedāvājuma veidnes formulējumi, pretendentam jāsaprot, ka summas, ko pretendents ierakstījis finanšu piedāvājuma pozīcijās, attiecināmas tikai uz pilnībā izpildītu pakalpojumu.

**4.** Finanšu piedāvājuma cenā, ko veido izmaksu pozīcijas, jābūt iekļautiem visiem plānotajiem izdevumiem par pakalpojuma sniegšanu atbilstoši attiecīgajiem normatīvajiem aktiem, atbildīgo institūciju prasībām un iepirkuma līguma noteikumiem, tai skaitā tehniskām specifikācijām.

**5.** Vienības cenās ir jāietver visas tādas tiešas un netiešas izmaksas, kas saistītas ar iepirkuma līguma prasību ievērošanu, piemēram, dokumentācijas sagatavošana un saskaņošana, transports, drošība, apsardze, vadība, darbinieku algas, nodokļi un nodevas, apdrošināšana, izdevumi darbiem un materiāliem, kuru izpilde vai pielietojums nepieciešams iepirkuma līguma pilnīgai un kvalitatīvai izpildei.

**6.** Visas izmaksas jāizsaka *euro* (EUR) bez pievienotās vērtības nodokļa (PVN). Finanšu piedāvājuma izdevumu pozīcijas uzrādīt, kā arī vienību izmaksas un izmaksas kopā uz visu apjomu aprēķināt, cenu norādot **ar diviem cipariem aiz komata**.

**7.Vienības cenas ir fiksētas un nav maināmas līguma izpildes laikā**.

**8.** Finanšu piedāvājums iesniedzams papīra formātā.

**9.** Iepirkuma procedūras piedāvājuma vērtēšanas laikā pretendents var tikt lūgts iesniegt detalizētāku piedāvājumā minēto cenu pozīciju atšifrējumu.

**10. Ja tehniskajā specifikācijā vai citos iepirkuma dokumentos ir minētas pretrunīgas prasībās, pretendentam ir jāplāno izdevumi, vadoties no stingrākām prasībām.**

**FINANŠU PIEDĀVĀJUMS**

# iepirkuma procedūras

„**Fizisko personu datu aizsardzības speciālista pakalpojumu sniegšana”**

**identifikācija Nr. DŪ-2018/6**

**ietvaros**

###### \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (sastādīšanas vieta, datums)

|  |  |  |
| --- | --- | --- |
| **Pakalpojumu (izpildāmo darbu) apraksts** | **Cena par pakalpojuma daļu EUR bez PVN[[1]](#footnote-1)** | **Izpildes termiņš** |
| Pirmais posms “Sākotnējais audits” |  | Divu mēnešu laikā no līguma noslēgšanas dienas |
| Otrais posms “Personas datu apstrādes reģistrs” |  | Divu mēnešu laikā no līguma noslēgšanas dienas |
| Trešais posms “Iekšējo normatīvo aktu izstrāde” |  | Divu mēnešu laikā no līguma noslēgšanas dienas |
| Ceturtais posms “Ietekmes novērtējums” |  | Divu mēnešu laikā pēc sākotnējā audita pabeigšanas |
| KOPĒJĀ SUMMA: |  |  |

|  |  |  |  |
| --- | --- | --- | --- |
| **Pakalpojumu (izpildāmo darbu) apraksts** | **Cena par 1 mēnesi EUR bez PVN[[2]](#footnote-2)** | **Prognozējamais mēnešu skaits** | **Kopējā cena EUR** **bez PVN[[3]](#footnote-3)** |
| Piektais posms “Pārējie fizisko personu datu aizsardzības speciālista pakalpojumi” |  | **12** |  |

|  |  |
| --- | --- |
| **KOPĒJĀ PIEDĀVĀJUMA SUMMA:** | ***<****cena par pirmo daļu + otro daļu + trešo daļu + ceturto daļu + kopējā cena par piekto daļu****>*** |
| **PVN \_\_\_% likme:** |  |
| **KOPĀ ar PVN:** |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pārstāvja amats, paraksts, atšifrējums)

4.pielikums

**INFORMĀCIJA PAR SPECIĀLISTIEM**

# iepirkuma procedūras

„**Fizisko personu datu aizsardzības speciālista pakalpojumu sniegšana”**

**identifikācija Nr. DŪ-2018/6**

**ietvaros**

###### \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (sastādīšanas vieta, datums)

|  |  |  |  |
| --- | --- | --- | --- |
| **Nr.p.k.** | **Amats** | **Speciālista vārds un uzvārds** | **Sertifikāta numurs**  |
| 1. |  |  |  |
| 2. |  |  |  |

Pēc Pretendenta vēlēšanās var papildināt tabulas rindu skaitu un norādīt pārējos speciālistus.

***Piedāvājumam klāt tiek pievienoti atbilstošās kvalifikācijas dokumentu (t.sk. izglītības un sertifikāta) kopijas.***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pārstāvja amats, paraksts, atšifrējums)

5.pielikums

**IEPIRKUMA LĪGUMS**

**Nr. DŪ-2018/6**

**Sabiedrība ar ierobežotu atbildību „Daugavpils ūdens”**, reģistrācijas Nr.41503002432, adrese Ūdensvada ielā 3, Daugavpilī, Latvijā, tās valdes locekļa Ģirta Kolendo personā, kurš rīkojas uz statūtu pamata (turpmāk tekstā – Pasūtītājs), no vienas puses,

un

 *<komersanta firma, reģistrācijas Nr., juridiskā adrese>*, turpmāk tekstā - Izpildītājs, *<pārstāvja amats, vārds, uzvārds>* personā, kurš (-a) rīkojas uz *<pārstāvību apliecinošs dokuments>* pamata, no otras puses,

visi kopā turpmāk tekstā saukti par Pusēm un katrs atsevišķi - par Pusi,

***pamatojoties uz*** iepirkuma procedūras “Fizisko personu datu aizsardzības speciālista pakalpojumu sniegšana”, identifikācijas Nr. DŪ-2018/6 rezultātiem (turpmāk tekstā - Iepirkuma procedūra),

noslēdz šo līgumu (turpmāk tekstā - Līgums) par sekojošo.

1.LĪGUMA PRIEKŠMETS

* 1. Izpildītājs saskaņā ar Iepirkuma procedūras tehniskās specifikācijas un Līguma prasībām par Līgumā noteikto atlīdzību apņemas sniegt Pasūtītājam fizisko personu datu aizsardzības speciālista pakalpojumus, kas sadalīts sekojošos posmos (turpmāk – **Pakalpojumi)**:
		1. Pirmais posms “Sākotnējais audits”;
		2. Otrais posms “Personas datu apstrādes reģistrs”;
		3. Trešais posms “Iekšējo normatīvo aktu izstrāde”;
		4. Ceturtais posms “Ietekmes novērtējums”;
		5. Piektais posms “Pārējie fizisko personu datu aizsardzības speciālista pakalpojumi”.
1. LĪGUMA SUMMA UN NORĒĶINU KĀRTĪBA
	1. Līguma kopējā summa ir **\_\_\_\_\_** EUR (\_\_\_\_\_\_\_\_\_\_\_\_\_\_\_\_ *euro* un \_\_\_\_\_ centi) bez pievienotās vērtības nodokļa (turpmāk – PVN) (turpmāk tekstā – Līguma summa). PVN tiek aprēķināts un maksāts atbilstoši normatīvajos aktos noteiktai nodokļa maksāšanas kārtībai.
	2. Pakalpojumu izcenojumi tiek noteikti saskaņā ar Izpildītāja Iepirkuma procedūras ietvaros Pasūtītājam iesniegto finanšu piedāvājumu.
	3. Pakalpojumu izcenojumos ietvertas visas izmaksas, kas saistītas ar Pakalpojumu sniegšanu.
	4. Maksājumi Līguma ietvaros veicami šādā kārtībā:

|  |  |  |  |  |  |
| --- | --- | --- | --- | --- | --- |
| **Maksājums** | **Nosacījumi maksājuma veikšanai** | **Maksājuma apmērs**  | **Summa bez PVN (EUR)** | **PVN <…>% (EUR)** | **Kopā (EUR)** |
| Maksājums par Pakalpojumu pirmā posma izpildi | Pakalpojumu pirmais posms ir pilnībā izpildīts saskaņā ar tehniskās specifikācijas un līguma prasībām | 100% no Pakalpojumu pirmā posma cenas | <…> | <…> | <…> |
| Maksājums par Pakalpojumu otrā posma izpildi | Pakalpojumu otrais posms ir pilnībā izpildīts saskaņā ar tehniskās specifikācijas un līguma prasībām | 100% no Pakalpojumu otrā posma cenas | <…> | <…> | <…> |
| Maksājums par Pakalpojumu trešā posma izpildi | Pakalpojumu trešais posms ir pilnībā izpildīts saskaņā ar tehniskās specifikācijas un līguma prasībām | 100% no Pakalpojumu trešā posma cenas | <…> | <…> | <…> |
| Maksājums par Pakalpojumu ceturtā posma izpildi | Pakalpojumu ceturtais posms ir pilnībā izpildīts saskaņā ar tehniskās specifikācijas un līguma prasībām | 100% no Pakalpojumu ceturtā posma cenas | <…> | <…> | <…> |
| Maksājums par Pakalpojumu piektā posma izpildi | Pakalpojumu piektais posms tiek izpildīts saskaņā ar tehniskās specifikācijas un līguma prasībām | Mēneša maksa | <…> | <…> | <…> |

* 1. Izpildītājs iesniedz Pasūtītājam par katru atsevišķi sniegto Pakalpojuma posmu (pirmais – ceturtais posms) pieņemšanas – nodošanas aktu un rēķinu par kvalitatīvi sniegtajiem Pakalpojumiem, ievērojot tehniskajā specifikācijā noteiktos termiņus un 2.4.punktā minētās summas.
	2. Pasūtītājs veic samaksu par kvalitatīvi veiktiem Pakalpojumu posmiem (pirmais – ceturtais posms) ar pārskaitījumu uz Izpildītāja Līgumā norādīto norēķinu kontu kredītiestādē saskaņā ar Līgumā noteiktiem Pakalpojumu posmu izcenojumiem 30 (trīsdesmit) dienu laikā no rēķina saņemšanas un sniegto Pakalpojumu pieņemšanas – nodošanas akta abpusējās parakstīšanas dienas.
	3. Izpildītājs par Pakalpojumu piekto posmu katru mēnesi līdz kārtējā mēneša 5. (piektajam) datumam, iesniedz Pasūtītājam sniegto Pakalpojumu pieņemšanas – nodošanas aktu un rēķinu par iepriekšējā mēnesī kvalitatīvi sniegtajiem Pakalpojumiem, ievērojot tehniskajā specifikācijā noteiktās prasības un 2.4.punktā minēto summu.
	4. Pasūtītājs veic samaksu par kvalitatīvi veiktu Pakalpojumu piekto posmu ar pārskaitījumu uz Izpildītāja Līgumā norādīto norēķinu kontu kredītiestādē saskaņā ar Līgumā noteiktiem Pakalpojumu izcenojumiem 30 (trīsdesmit) dienu laikā no rēķina saņemšanas un sniegto Pakalpojumu pieņemšanas – nodošanas akta abpusējās parakstīšanas dienas.
	5. Par samaksas dienu uzskatāma diena, kad attiecīgā maksājuma summa tika pārskaitīta no Pasūtītāja bankas konta.
	6. Ja Pasūtītājam rodas pretenzijas par sniegto Pakalpojumu kvalitāti un/vai apjomu, Pasūtītājs neparaksta Izpildītāja iesniegto Pakalpojumu pieņemšanas – nodošanas aktu, kā arī iesniedz Izpildītājam motivētu rakstisku pretenziju, iesniegtais rēķins apmaksai netiek apmaksāts līdz brīdim, kamēr pretenzijas nav atrisinātas. Šajā gadījumā Izpildītāja pienākums ir anulēt iepriekš izrakstīto rēķinu.
	7. Pasūtītājam nav pienākums izlietot visu Līguma 2.1.apakšpunktā minēto Līguma summu, saņemot Pakalpojumu Līgumā minētā kārtībā.
	8. Pasūtītājs ir atbrīvots no pienākuma samaksāt Izpildītājam visu Līguma summu, ja Pakalpojumi ir izpildīti daļēji.
1. IZPILDĪTĀJA PIENĀKUMI UN TIESĪBAS
	1. Izpildītājs, veicot Pakalpojumus, apņemas ievērot Iepirkuma procedūras Tehniskās specifikācijas prasības, kas ir Līguma neatņemama sastāvdaļa, un šī Līguma nosacījumus.
	2. Izpildītājs uzsāk Pakalpojumu sniegšanu Līguma spēkā stāšanās dienā.
	3. Izpildītājs nodrošina, ka Pakalpojumu sniegšanā tiek iesaistītas personas, kas atbilst normatīvajos aktos attiecībā uz personu datu aizsardzības speciālista noteiktajiem kritērijiem, un tām visā Līguma darbības laikā ir spēkā esoša apliecība.
	4. Izpildītājs nodrošina, ka Pakalpojumu sniegšanas rezultātā izstrādātie iekšējie normatīvie akti, noteikumi un citi dokumenti paliek Pasūtītāja īpašumā.
	5. Izpildītājs gādā par to, lai jebkura līguma izpildes gaitā tam vai tā darbiniekiem attiecībā uz Pasūtītāju pieejamā informācija tiktu saglabāta kā konfidenciāla un netiktu izpausta trešajām personām bez Pasūtītāja rakstiskas atļaujas. Šādi ierobežojumi neattiecas uz gadījumiem, kad informācija ir jāsniedz saskaņā ar normatīvo aktu prasībām.
	6. Sniedzot Pakalpojumus Pasūtītājam, Izpildītājs rīkojas saskaņā ar fizisko personu datu apstrādes un aizsardzības nozari regulējošo normatīvo aktu prasībām, izmanto tādas metodes un līdzekļus, kuri atbilst šo darbības jomu regulējošiem standartiem un attiecīgas profesijas labākajai praksei.
	7. Ja Pasūtītājs, pieņemot no Izpildītāja sniedzamos Pakalpojumus, konstatē trūkumus (Pakalpojumi tiek sniegti nekvalitatīvi vai nepilnīgi), tiek sastādīts pretenzijas akts ar norādi uz konstatētajiem trūkumiem un termiņiem to novēršanai. Izpildītājs novērš trūkumus pretenzijas aktā norādītajā termiņā.
2. **PASŪTĪTĀJA PIENĀKUMI UN ATBILDĪBA**
	1. Pasūtītājs apņemas:
		1. nelikt Izpildītājam šķēršļus Līguma nosacījumu izpildei;
		2. pēc Izpildītāja pieprasījuma sniegt nepieciešamo informāciju attiecībā uz Pakalpojumu saņemšanu;
		3. samaksāt Izpildītājam par saņemtajiem Pakalpojumiem, ja tie ir sniegti kvalitatīvi un atbilstoši Līguma prasībām.
3. PUŠU ATBILDĪBA
	1. Pusēm ir jāatlīdzina otrai Pusei nodarītie tiešie un netiešie zaudējumi, ja tādi ir radušies prettiesiskās rīcības rezultātā un ir konstatēta dokumentāli pierādīta zaudējumu nodarītāja vaina, zaudējuma esamības fakts un zaudējuma apmērs, kā arī cēloniskais sakars starp prettiesisko rīcību un nodarītajiem zaudējumiem.
	2. Ja Izpildītājs nokavē savu no Līguma izrietošo saistību izpildi, tas maksā līgumsodu 0,1% apmērā no Līguma summas par katru saistību izpildes nokavējuma dienu, bet ne vairāk kā 10% no Līguma summas.
	3. Ja Pasūtītājs nokavē savu no Līguma izrietošo saistību izpildi, tas maksā līgumsodu 0,1% apmērā no Līguma summas par katru saistību izpildes nokavējuma dienu, bet ne vairāk kā 10% no Līguma summas.
	4. Ja Izpildītājs nokavē savu no Līguma izrietošo saistību izpildi vairāk nekā par 20 dienām un Pasūtītājs ir ierosinājis Līguma izbeigšanu, Izpildītājs maksā Pasūtītājam līgumsodu 30% apmērā no Līguma summas.
	5. Līguma 5.2. un 5.3. apakšpunktā noteiktā līgumsoda samaksa neatbrīvo Puses no līgumsaistību izpildes.
	6. Pasūtītājam ir tiesības ieturēt aprēķināto līgumsodu no jebkurām Izpildītājam izmaksājamām summām. Jebkurš Līgumā noteiktais līgumsods nav uzskatāms par zaudējumu atlīdzību.
	7. Ja ir nokavēts kāds no Iepirkuma procedūras Tehniskajā specifikācijā un Līgumā noteiktajiem termiņiem, līgumsods tiek aprēķināts par periodu, kas sākas nākamajā kalendārajā dienā pēc Līgumā noteiktās saistību izpildes dienas un ietver dienu, kurā saistības izpildītas.
4. NEPĀRVARAMA VARA
	1. Neviena no Pusēm neatbild par Līguma saistību neizpildīšanu tādā apjomā, kādā šādu saistību izpildi kavē vai pārtrauc nepārvaramas varas apstākļi. Par nepārvaramas varas apstākļiem tiek uzskatīti kari un jebkura veida militārās operācijas, blokādes, epidēmijas, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un spēkā stāšanās, izņemot, ja šie valsts un pašvaldību institūciju lēmumi ir kā sekas kādas Puses darbībai vai bezdarbībai, kā arī citi līdzīgi ārkārtēja rakstura apstākļi, kurus nevarēja paredzēt noslēdzot un izpildot Līgumu.
	2. Puses var rakstveidā vienoties pagarināt Līguma izpildes termiņus uz laika periodu, kamēr darbojas iepriekšminētie nepārvaramas varas apstākļi.
	3. Puse, kurai kļuvis neiespējami izpildīt saistības minēto apstākļu dēļ, 5 (piecu) darba dienu laikā paziņo otrai Pusei par šādu apstākļu rašanos un izbeigšanos.
5. CITI LĪGUMA NOSACĪJUMI
	1. Līgums stājas spēkā abu Pušu parakstīšanas dienā un ir spēkā līdz Pušu saistību pilnīgai izpildei.
	2. Līgumu var papildināt, grozīt vai izbeigt Pusēm savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām.
	3. Pasūtītājam ir tiesības vienpusēji izbeigt Līgumu, neatlīdzinot iespējamos un faktiskos Izpildītāja sakarā ar to radītos zaudējumus un/vai izdevumus, rakstiski informējot par to Izpildītāju, ja Izpildītājs nokavē kādu Līgumā noteikto saistību izpildi vairāk nekā par 20 (divdesmit) dienām.
	4. Pasūtītājam ir tiesības vienpusēji izbeigt Līgumu rakstiski brīdinot par to Izpildītāju 30 dienas iepriekš. Šajā gadījumā ne vēlāk kā 20 dienu laikā no Līguma izbeigšanas dienas tiek sastādīts savstarpēji parakstīts pieņemšanas - nodošanas akts un rēķins par faktiski kvalitatīvi sniegtajiem Izpildītāja Pakalpojumiem.
	5. Ja kāda no Līguma Pusēm maina savu juridisko adresi un/vai bankas rekvizītus, tad ne vēlāk kā 5 (piecu) dienu laikā pēc izmaiņu veikšanas rakstiski paziņo par to citām Pusēm.
	6. Ja kāds no Līguma noteikumiem nonāk pretrunā ar Latvijas Republikas normatīvo aktu prasībām sakarā ar grozījumiem Latvijas Republikas normatīvajos aktos, Pusēm ir pienākums bez kavēšanās izdarīt attiecīgus grozījumus vai papildinājumus Līgumā, lai novērstu pretrunas starp Līguma noteikumiem un Latvijas Republikas normatīvajiem aktiem. Līdz attiecīgo Līguma grozījumu vai papildinājumu spēkā stāšanās brīdim Puses, pildot Līguma saistības, nepiemēro tos Līguma punktus, kuri ir pretrunā ar Latvijas Republikas normatīvo aktu prasībām, bet rīkojas saskaņā ar likumā noteikto regulējumu.
	7. Visus strīdus un domstarpības, kas var rasties Līguma sakarā, Pusēm jācenšas risināt savstarpējo pārrunu ceļā. Gadījumā, ja sarunu rezultātā vienošanās netiek panākta, strīds tiek risināts Latvijas Republikas normatīvajos aktos paredzētajā kārtībā.
	8. Līgumu veido šādi dokumenti, kuri ir daļa no Līguma:
		1. šis iepirkuma līgums;
		2. Iepirkuma procedūras tehniskā specifikācija;
		3. Pielikumi:

– Iepirkuma procedūras laikā Izpildītāja sniegtā precizējošā informācija;

– Iepirkuma procedūras laikā Pasūtītāja sniegtā precizējošā informācija;

* + 1. Izpildītāja piedāvājums;
		2. Izpildītāja pārstāvja pilnvaras apliecinošā dokumenta kopija;
		3. Nodošanas-pieņemšanas akta veidne;
		4. Pretenzijas akta veidne.

Pielikumi ir prioritāri tikai attiecībā uz dokumentu, ko tie groza.[[4]](#footnote-4)

* 1. Līgums sastādīts latviešu valodā uz \_\_ (\_\_\_\_\_\_\_\_) lapām 2 (divos) identiskos eksemplāros ar vienādu juridisku spēku, viens eksemplārs glabājas pie Pasūtītāja, otrais – pie Izpildītāja.
	2. Ar Līguma parakstīšanu Pušu pārstāvji apliecina, ka viņiem ir visas tiesības uzņemties Līgumā noteiktās saistības un pienākumus, kā arī dod apsolījumu pildīt visus Līgumā paredzētos nosacījumus.

8. PUŠU REKVIZĪTI

|  |  |
| --- | --- |
| **PASŪTĪTĀJS:**SIA „Daugavpils ūdens”Ūdensvada iela 3, Daugavpils, LatvijaPasta indekss: LV-5401Reģ.Nr.41503002432PVN kods: LV41503002432Banka: Swedbank ASBankas kods: HABALV22 Konts: LV65 HABA 0001 4080 5086 0**Pasūtītāja vārdā:****SIA „Daugavpils ūdens”**valdes loceklis Ģirts Kolendo\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_paraksts, parakstīšanas vieta un datums | **IZPILDĪTĀJS:***<komersanta firma>**<adrese>*Pasta indekss: *<Pasta indekss>*Reģ.Nr. *<Reģ.Nr.>*PVN kods: *<PVN kods>*Banka: *<banka>*Bankas kods: *<bankas kods>*Konts: *<konta numurs>***Izpildītāja vārdā:*****<komersanta firma>****<pārstāvja amats, vārds, uzvārds>* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_paraksts, parakstīšanas vieta un datums |

**NODOŠANAS-PIEŅEMŠANAS AKTA VEIDNE**

**Pakalpojumu nodošanas-pieņemšanas akts**

<Izpildītāja nosaukums>, reģ.Nr.<reģistrācijas numurs>, <adrese>, <paraksta tiesīgās personas amats, vārds un uzvārds> personā[, kas rīkojas pamatojoties uz <atsauce uz dokumentu, kas apliecina paraksta tiesīgās personas tiesības parakstīt Līgumu>] (turpmāk - Izpildītājs), no otras puses,

un

<Pasūtītāja nosaukums>, reģ.Nr.<reģistrācijas numurs>, <adrese>, <paraksta tiesīgās personas amats, vārds un uzvārds> personā[, kas rīkojas pamatojoties uz <atsauce uz dokumentu, kas apliecina paraksta tiesīgās personas tiesības parakstīt Līgumu>] (turpmāk - Pasūtītājs), no vienas puses,

sastāda šo aktu par to, ka saskaņā ar <gads>.gada <datums>.<mēnesis> noslēgto līgumu „<Līguma nosaukums>” (Nr.<Līguma numurs>; turpmāk - Līgums)

Izpildītājs ir sniedzis un Pasūtītājs pieņem šādus pakalpojumus:

<Pakalpojuma raksturojums>,

**kopā par summu <...> EUR (<summa vārdiem> euro)**,

summa bez pievienotās vērtības nodokļa ir <...> EUR (<summa vārdiem> euro),

pievienotās vērtības nodoklis <...>% ir <...> EUR (<summa vārdiem> euro).

|  |  |
| --- | --- |
| **Pakalpojumus nodeva:****Izpildītājs:** | **Pakalpojumus pieņēma:****Pasūtītājs:** |
| <Izpildītāja nosaukums><paraksta tiesīgās personas amats, vārds un uzvārds> | <Pasūtītāja nosaukums><paraksta tiesīgās personas amats, vārds un uzvārds> |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_parakstīšanas vieta, datums un paraksts | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_parakstīšanas vieta, datums un paraksts |

**PRETENZIJAS AKTA VEIDNE**

**Pretenzijas akts**

|  |  |
| --- | --- |
| Norma, kura nosaka piegādātāja pienākumu izpildīt noteiktu darbību | ***Dokumenta nosaukums, datums, numurs, punkts*** |
| Piegādātājs | ***Nosaukums, reģistrācijas numurs*** |
| Pretenzijas būtība | ***Pretenzijas saturs un argumentēts pamatojums*** |
| Ietekme uz darbību | ***Kā piegādātāja rīcība atspoguļojas struktūrvienības uzdevumu izpildes procesā*** |

**Piegādātāja pārstāvis:**

Piekrītu: 

Nepiekrītu: 

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

 /Amats/ /Paraksts/ /Vārds, uzvārds/

Aktu parakstīt atteicās 

Sastādīts bez piegādātāja pārstāvja klātbūtnes 

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Uzņēmuma pārstāvis:**

Struktūrvienības nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

 /Amats/ /Paraksts/ /Vārds, uzvārds/

20\_\_\_.g.\_\_\_\_\_\_\_\_\_\_\_\_\_\_\_\_\_\_\_

Pielikumā:

***Dokumenti, kuri pamato sniegto informāciju utt.***

1. Cena par pakalpojuma daļu ir saistoša iepirkuma līguma slēdzējiem [↑](#footnote-ref-1)
2. Cena par 1 mēnesi ir saistoša iepirkuma līguma slēdzējiem [↑](#footnote-ref-2)
3. Aprēķinātā kopsumma ir saistoša iepirkuma līguma slēdzējiem [↑](#footnote-ref-3)
4. Līgumā ietilpstošo dokumentu saraksts var mainīties atkarībā no situācijas [↑](#footnote-ref-4)